Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9613

2. Tömeg, erő és súly 2.1.Az SI alapkiindulása a metrikus egységek gravimetrikai rendszeréből a tömeg és erő kifejezetten elhatárolható egységeinek használata. SI-ben a kilogramm elnevezés a tömeg egységére korlátozódik, és a kilogramm-erő /amelyből az „erő” toldalékot a gyakorlatban többször hibásan elhagyják/ nem használandó. Ehelyett az SI erő egysége, a Newton használatos. Hasonlóképpen az erőt magukban foglaló származtatott egységeknél is inkább a newtonból indul ki, mint a kg-erőből, pl. a nyomás vagy igénybevétel /N/m2=Pa/, energia /N.m=J/ és teljesítmény /N.m/s=W/. 2.2.Nagy zavar van a súlykifejezés erő vagy tömeg mértékeként történő használatánál. Közhasználatban a súly majdnem mindig tömeget jelent, így amikor valaki egy személy súlyáról beszél, a kapott mennyiség tömegként jön szóba. A tudományban és technikában a test súlyának kifejezése általában azt az erőt jelenti, amit ha a testre gyakorolnak, annak olyan gyorsulást ad, ami egyenlő a szabadesés helyi gyorsulásával. A „helyi” jelző a „szabadesés helyi gyorsulása” kifejezésben általában a föld felszínén levő helyet jelenti; ebben az értelemben a „szabadesés helyi gyorsulásának” a jele g /néha úgy említik „gravitációs gyorsulás”/, a föld felszínén különböző pontokon a 'g' értékek több mint 0,5 % eltérést mutatnak, és ahogy a földtől való távolság nő, a 'g' értékek úgy csökkennek. Igy, mivel a súly erő = tömeg x gravitációs gyorsulás, egy személy súlya attól függ, hogy hol tartózkodik, de a tömege nem. Egy 70 kg tömegű személy a földön 686 N /kb. 155 lbf/ erőt /súlyt/ ad, a holdon csak 113 N erőt /megközelítőleg 22 lbf/. A mennyiségként használt súly kettős használata következtében a súly kifejezést a műszaki gyakorlatban el kell kerülni, hacsak annak jelentése nem teljesen tisztázott. Amikor a kifejezést használják, szükséges annak ismerete, hogy tömegről vagy erőről van-e szó és ismerni kell az SI egységek helyes használatát, vagyis tömegre kg-ot és erőre newtont kell használni. 2.3. A tömeg mérleggel történő meghatározásánál a gravitáció szerepet játszik. Amikor egy szabványtömeget használunk, a mért tömeg méréséhez a gravitáció a két tömegre kiegyenlítődik, de a közvetett hatás a levegő vagy más folyadék felhajtó erején keresztül általában nem egyenlítődik ki. Ha rugós mérleget használunk, a tömeg mérése indirekt történik, mivel a műszer reagál a gravitációs erőre. Igy a mérlegeket tömegegységben hitelesíteni akkor lehet, ha a gravitáció és a felhajtóerő korrekciókban levő különbségek használatuknál nem jelentősek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes